laion/Wikipedia-Exotic huggingface dataset:
גלגול המוות

גלגול המוות (באנגלית: Death Roll) הוא תמרון טריפה והתנהגות של תנינאים, בו הם אוחזים בטרף בלסתותיהם ואז מתגלגלים סביב צירם בפראות במטרה להמם את הטרף ולבתרו. התנינאים הם בעלי חיים טורפים ששיטת הציד העיקרית שלהם היא מארב מתחת לפני המים בסמוך לגדה ואז זינוק מהיר על בעל חיים שהתקרב יותר מידי לשפת המים, נשיכתו בעוצמה, תפיסתו בלסתות ואז גרירתו אל המים על מנת להטביעו ולאוכלו. שיני התנין מותאמות לריסוק ואחיזה בלבד, והוא אינו מסוגל ללעוס את האוכל שלו או לחותכו בפה. לשם כך, הוא משתמש ב"גלגול המוות" על מנת לבתר את טרפו לנתחי בשר קטנים יותר אותם הוא יוכל לבלוע. במסגרת התמרון התנין אוחז בטרף בפיו ואז מסתובב בפראות סביב צירו (הציר האורכי, מקצה החרטום ועד לזנב). המומנט שיוצר הגלגול החזק והמהיר קורע נתחי בשר מהגופה, אותם בולע התנין. לפעמים מבצעים התנינים את "גלגול המוות" גם נגד טרף שטרם נהרג ועדיין נאבק, על מנת להמם אותו ולהכניעו ביתר קלות. בקרב תניני היאור לעיתים קרובות מבוצע "גלגול המוות" בשיתוף פעולה בין שני פרטים או יותר: תנין אחד תופס בפיו את הגופה או הטרף בתור עוגן, ותנין שני מסתובב בפראות ותולש חתיכות בשר, ולאחר מכן הם מתחלפים בתפקידים. התנהגות דומה מאוד מפגין המין כלב ים נמרי בעת ציד פינגווינים, אותם הוא מטלטל בשיניו מתחת למים עד שהם נקרעים. עם זאת הוא עושה זאת ללא שיתוף פעולה, מאחר שהוא צייד יחידי. Watch a Croc's Brutal Death Roll | Boss Croc, בערוץ היוטיוב של נשיונל ג'יאוגרפיק Wild סרטון ביוטיוב: קבוצת תנינים המבתרת גוויית היפופוטם וניזונה ממנו, בין השאר תוך ביצוע "גלגול המוות" תנין יאור מבתר גוויית היפופוטם, פליקר תנין יאור מבצע את גלגול המוות, פליקר סרטון בפייסבוק של תניני יאור מבצעים את "גלגול המוות" בקרב ביניהם
To Be or Not to Be (The Hitler Rap)

To Be or Not to Be (The Hitler Rap) (בעברית: להיות או לא להיות) הוא סינגל שהוקלט על ידי מל ברוקס בשנת 1983 לחברת איילנד רקורדס. השיר מופיע בפסקול של סרט בעל אותו שם. הסינגל נגזר ממופע בורלסקה בתוך הסרט אך לא הופיע בתוכו הוא אף מופיע בסרט אחר של ברוקס: המפיקים, משנת 1967, עם השורות: "Don't be stupid, be a smarty. Come and join the Nazi Party", שנלקחו מהשיר מוקדם יותר שברוקס כתב, "Springtime for Hitler". בקליפ בהמהפיקים, מל ברוקס לבוש כמו אדולף היטלר ושר ראפ על אירועי המפתח בחייו של היטלר בגרמניה הנאצית. הסוף מתייחס לבריחתו לכאורה של היטלר לארגנטינה בתום מלחמת העולם השנייה (שמועה לא מבוססת אשר הופצה מספר פעמים בפורומים שונים). אף על פי שזכה להצלחה מוגבלת בארצות הברית, הסינגל הגיע למיקומים גבוהים במצעדי המוזיקה של אוסטרליה ובריטניה ואף הגיע לשיא במקום השלישי במצעד המוזיקה של גרמניה ובמקום ה-12 במצעד הסינגלים הבריטי. הוא אף הגיע למקום הראשון והשני בנורווגיה ושוודיה בהתאמה. "To Be or Not to Be (The Hitler Rap) (חלק 1)" – 7:43 "To Be or Not to Be (The Hitler Rap) (חלק 2)" (מיקס קטעי כלי) – 7:51 James Robert Parish (2008). It's Good to Be the King: The Seriously Funny Life of Mel Brooks. John Wiley & Sons. p. 245. ISBN 978-0470225264. Mel Brooks: To Be Or Not To Be; The Hitler Rap (1984), Elsewhere by Graham Reid (באנגלית) "The Irish Charts – Search Results – To Be or Not to Be" "Forum – ARIA Charts: Special Occasion Charts – Top 100 Singles 1984" Mel Brooks – To Be Or Not To Be (The Hitler Rap) "Official Singles Chart Top 100" "Mel Brooks – To Be or Not to Be (The Hitler Rap)" "Mel Brooks – To Be or Not to Be (The Hitler Rap)" "Mel Brooks – To Be or Not to Be (The Hitler Rap)" "Mel Brooks – To Be or Not to Be (The Hitler Rap)" "Mel Brooks – To Be or Not to Be (The Hitler Rap)"
The Sign

The Sign (בעברית: הסימן) הוא אלבום משנת 1993 של להקת הפופ השוודית אייס אוף בייס, שיצא כאלבום הבכורה של הלהקה באמריקה הצפונית, יפן וכמה מדינות באמריקה הלטינית בהוצאת חברת התקליטים אריסטה רקורדס. The Sign כולל שירים מאלבום הבכורה של אייס אוף בייס, Happy Nation ‏(1992) והשירים החדשים "Don't Turn Around",‏ "The Sign" ו-"Living in Danger" וכן גרסאות מתוקנות של "Voulez-Vous Danser" ו-"Waiting for Magic". The Sign דורג כאחד מ-100 האלבומים הנמכרים ביותר בכל הזמנים על ידי איגוד תעשיית ההקלטות האמריקאי (RIAA),עם מכירות של יותר מ-21 מיליון עותקים. האלבום עצמו גרף למעלה מ-42 מיליון דולרים עבור אריסטה רקורדס, והיה מועמד לאלבום הפופ הטוב ביותר בטקס פרסי הגראמי ב-1995. The Sign דורג בשלישייה הפותחת במצעד בילבורד 200 במשך 26 שבועות רצופים. האלבום, והסינגל בעל אותו השם, הם הסינגל או האלבום היחידים של אמן/להקה משוודיה שדורג במקום הראשון ברשימות סוף השנה הכוללות השנתיות של בילבורד. מידע על האלבום The Sign באתר MusicBrainz האלבום The Sign באתר Discogs האלבום The Sign באתר ספוטיפיי פר אדברט, בודהא, דאגלס קאר, טומי אקמן, ג'וקר, דניז פופ, סטונסטרים, T.O.E.C. The Sign, 1993-12-24, נבדק ב-2022-03-25 38th Annual GRAMMY Awards | 1995, www.grammy.com Billboard.com - Year End Charts - Year-end Singles - The Billboard Hot 100, web.archive.org, ‏2007-11-20 Nielsen Business Media Inc, Billboard, Nielsen Business Media, Inc., 1994-07-23. (באנגלית) Nielsen Business Media Inc, Billboard, Nielsen Business Media, Inc., 1994-12-10. (באנגלית) Gold & Platinum, RIAA (באנגלית אמריקאית) "Brazilian album certifications – Ace of Base – The Sign" Nielsen Business Media Inc, Billboard, Nielsen Business Media, Inc., 1994-12-10. (באנגלית) Nielsen Business Media Inc, Billboard, Nielsen Business Media, Inc., 1994-11-26. (באנגלית) "Southeast Asia - multi media marketing" Gold/Platinum, Music Canada (באנגלית אמריקאית) "Radio Plays Key Role in New Ace of Base Album"
ויל

ויל (בגרמנית שווייצרית: Wil) היא בירת מחוז ויל בקנטון סנט גאלן בשווייץ. ויל היא העיר השלישית בגודלה בקנטון סנט גאלן, אחרי העיר סנט גאלן וראפרסוויל-ג'ונה. העירייה לשעבר, ברונשהופן, התמזגה עם העיר ויל ב-1 בינואר 2013. לאחר המיזוג, מספר זיהוי הקהילה השתנה מ-3425 ל-3427. ב-1984, הוענק לוויל פרס ואקר על כך שהיא פיתחה ושימרה את המורשת האדריכלית שלה. נכון לשנת 2022, השטח הכולל של העיר ויל משתרע על שטח של 20.82 קמ"ר. 50.1% מהשטח משמש למטרות חקלאיות בלבד, 18.9% מהשטח מיוער, 30.1% מיושב ו-0.9% לא בשימוש. במהלך שני העשורים האחרונים (1979/85-2004/09) הקרקעות המיושבות גדלו בכ-0.27 קמ"ר והקרקע החקלאית התרחבה אף היא בכ-0.28 קמ"ר. עוד בטרם ההתמזגות של הערים ברונשהופן ווויל בשנת 2013, ונכון לשנת 2006, שטחה של ויל השתרע על כ - 7.6 קמ"ר. מתוך השטח הזה, 32.1% שימש למטרות חקלאיות, ו-13.9% מהשטחים היו מיוערים. 53.4% מהשטחים היו מיושבים ו-0.7% לא היו בשימוש (עקב היותם על נהרות). שלט האצולה של העיר מכיל דוב שחור פרוע בצידו השמאלי, וקונכייה של חילזון והאות האנגלית W (משם העיר Wil) בצידו הימני. אוכלוסייתה של ויל (נכון לדצמבר 2020) כללה 24,132 נפש. נכון לשנת 2013, 27.3% מהאוכלוסייה הם אזרחים זרים. במהלך שלוש השנים האחרונות (2010–2013) גדלה האוכלוסייה בשיעור של 3.13%. בשנת 2000, מתוך האוכלוסייה הזרה, 272 הגיעו מגרמניה, 776 הגיעו מאיטליה, 1,876 יוצאי יוגוסלביה, 135 הגיעו מאוסטריה, 309 הגיעו מטורקיה ו-578 ממדינות אחרות. שיעור הילודה בעירייה בשנת 2013 עמד על 11.2% בעוד ששיעור התמותה עמד על 7.5 לאלף תושבים. לפני המיזוג עם ויל, בשנת 2011, אוכלוסייתה של ברונשהופן כללה 4,654 נפש. רוב האוכלוסייה (נכון לשנת 2000) דוברת גרמנית (85.1%), בעוד ש-4.5% דוברי אלבנית ו-3.0% דוברים איטלקית. קארין קלר-סוטר - פוליטיקאית שווייצרית אלכס צילה - רוב אופניים שווייצרי פביאן שר - כדורגלן שווייצרי המשחק בעמדת הבלם שטפן קינג - רוכב אופניים שווייצרי מדיה וקבצים בנושא ויל בוויקישיתוף אתר האינטרנט הרשמי של ויל Download, web.archive.org, ‏2005-03-06 Gemeinden, web.archive.org, ‏2016-11-13 Swiss Statistics - Portraits of communes, web.archive.org, ‏2012-07-30 Wil commune (St. Gallen canton, Switzerland), www.fotw.us PX-Web - Tabelle wählen, www.pxweb.bfs.admin.ch Der Kanton St. Gallen und seine Menschen in Zahlen - Ausgabe 2009, web.archive.org, ‏2010-05-07
פיגוע הירי בעיר התחתית בחיפה (2017)

פיגוע הירי בעיר התחתית בחיפה הוא פיגוע ירי שהתרחש ב-3 בינואר 2017, בו ביצע המחבל מוחמד שינאווי בן 20 תושב שכונת חליסה שבחיפה שלושה אירועי ירי שונים בעיר התחתית בחיפה על רקע לאומני כנגד יהודים, ורצח את הטכנאי גיא יעקב כפרי בן 48 מהעיר נשר. סמוך לשעה 9:30 בבוקר הגיע המחבל לדרך העצמאות בחיפה במטרה לבצע את הפיגוע לאחר שקיבל הסעה משני חבריו, ונשא עמו תיק עם הנשק הטעון במחסנית ובה 17 כדורים, כשהוא דרוך. בשלב מסוים הבחין ברב יחיאל אילוז, בעל חזות יהודית-חרדית, צועד ברחוב. ממרחק של מטרים ספורים ירה שינאווי בנשק, כשהוא מוסתר בתוך התיק, כמה יריות לעברו. לפחות שלושה קליעים פגעו בו. הוא התמוטט על הקרקע נפצע קשה ושינאווי נמלט בריצה משם עם הנשק. לאחר הירי הראשון, הגיע המחבל לרחוב ברנר וירה לעבר אישה שלא נפגעה מהירי. בהמשך, בצומת הרחובות דרך יפו ורחוב כיאט נכנס שינאווי למונית ונסע לשכונת חליסה בחיפה, שם הלך לכיוון רחוב הגיבורים, כשהוא נושא עמו את התיק עם הנשק. בהגיעו לאזור הגשר ברחוב, הבחין שינאווי בגיא כפרי צועד לבדו. שינאווי התקרב לכיוונו וממרחק מטרים ספורים ירה בו. שלושה קליעים פגעו בכפרי וגרמו למותו. מיד לאחר הירי נמלט שינאווי רגלית מהמקום, כשהוא נושא עמו את התיק בו מוסתר הנשק. בהגיעו לאזור הררי הסמוך לבניין מגוריו השליך את התיק עם הנשק בין השיחים. ב-30 בינואר 2017 הותר לפרסום כי הירי הוא אכן פיגוע על רקע לאומני, כאשר נשאל המחבל מדוע ביצע את הפיגוע טען מכיוון שחברתו כינתה אותו "אוהב יהודים", המחבל נשפט למאסר עולם ו-22 שנות מאסר. בנוסף, שינאווי שרף כלי רכב של יהודים במלחמת לבנון השנייה בחיפה, דבר זה מראה כי הכתובת הייתה על הקיר וכי דעותיו של המחבל היו שליליות וחריפות במיוחד כנגד יהודים ואכן שנא יהודים מאוד. גיא יעקב כפרי מונצח באנדרטה לחללי נשר במערכות ישראל בעיר נשר. חליסה הפיגוע בקו 16 פיגועי טרור נגד ישראלים בישראל ובשטחים ב-2017 לילך שובל, משפחת הפצוע בפיגוע בחיפה: "מזועזעים מעומק השנאה", באתר www.israelhayom.co.il פוענח פיגוע הירי בחיפה (3.1.17), באתר www.shabak.gov.il
מויסס קאייסדו

מויסס איסק קאייסדו קורוסו (בספרדית: Moisés Isaac Caicedo Corozo; נולד ב-2 בנובמבר 2001 בסנטו דומינגו שבאקוודור) הוא כדורגלן אקוודורי המשחק בעמדת הקשר בקבוצת צ'לסי מהפרמייר ליג ובנבחרת אקוודור. קאייסדו הצטרף למחלקת הנוער של אינדפנדיינטה דל ואיה מליגת העל האקוודורית בגיל 13, והצטרף לקבוצה הבוגרת של המועדון בשנת 2019. ב-1 באוקטובר 2019 ערך את הופעת הבכורה שלו בקבוצה הבוגרת של המועדון, בניצחון 0–1 על ליגה דפורטיבה אוניברסיטריה דה קיטו במסגרת הליגה. בסך הכל ערך 25 הופעות ליגה במדי המועדון, בהן הבקיע ארבעה שערים. ב-1 בפברואר 2021 חתם קאייסדו על חוזה לארבע עונות וחצי בברייטון אנד הוב אלביון מהפרמייר ליג. ב-24 באוגוסט 2021 הוא ערך את הופעת הבכורה שלו במועדון, בניצחון 0–2 על קארדיף סיטי במסגרת הסיבוב השני של גביע הפוטבול ליג לעונת 2021/2022. ב-31 באוגוסט 2021 הושאל קאייסדו למשך עונה לבירסחוט מליגת העל הבלגית. הוא ערך 12 הופעות ליגה והבקיע שער אחד במועדון. ב-12 בינואר 2022 נקרא בחזרה לברייטון אנד הוב אלביון בשל מחסור בקשרים בקבוצה. ב-7 במאי 2022 כבש שער בכורה בפרמייר ליג בניצחון 0–4 על מנצ'סטר יונייטד. ב-14 באוגוסט 2023 חתם קאייסדו על חוזה ל-8 עונות בצ'לסי תמורת סכום של 115 מיליון ליש"ט מה שהפך אותו לעסקה היקרה ביותר בתולדות הכדורגל האנגלי. ב-8 באוקטובר 2020 ערך קאייסדו את הופעת הבכורה שלו בנבחרת אקוודור, בהפסד 0–1 לנבחרת ארגנטינה במסגרת מוקדמות מונדיאל 2022. ב-13 באוקטובר הבקיע את שער הבכורה שלו בנבחרת, בניצחון 2–4 על נבחרת אורוגוואי במסגרת מוקדמות מונדיאל 2022. הוא היה חלק מסגל נבחרת אקוודור בטורניר קופה אמריקה 2021, וערך חמש הופעות בטורניר. נכלל בסגל נבחרת אקוודור לטורניר מונדיאל 2022. נכלל בסגל נבחרת אקוודור לטורניר קופה אמריקה 2024. מדיה וקבצים בנושא מויסס קאייסדו בוויקישיתוף מויסס קאייסדו, ברשת החברתית אינסטגרם מויסס קאייסדו, באתר Transfermarkt מויסס קאייסדו, באתר Soccerway מויסס קאייסדו, באתר BDFutbol מויסס קאייסדו, באתר WorldFootball.net מויסס קאייסדו, באתר National Football Teams מויסס קאייסדו, באתר FootballDatabase.eu Moisés Caicedo, la nueva ‘joya’ que formó el Independiente del Valle באתר El Comercio, ‏ 23 בפברואר 2020 (בספרדית) Albion complete Caicedo signing באתר הרשמי של ברייטון אנד הוב אלביון, 1 בפברואר 2021 (באנגלית) Moises Caicedo makes loan move to Beerschot באתר הרשמי של ברייטון אנד הוב אלביון, 31 באוגוסט 2021 (באנגלית) Moises Caicedo recalled from Beerschot באתר הרשמי של ברייטון אנד הוב אלביון, 12 בינואר 2022 (באנגלית) Aquí están los 26 jugadores elegidos por el DT Gustavo Alfaro para jugar la Copa Mundial FIFA, estamos listos para hacer historia באתר הרשמי של נבחרת אקוודור, 14 בנובמבר 2022 (בספרדית) Selección de Ecuador convocó sus 26 jugadores para la Copa América 2024 באתר El Comercio, ‏ 29 במאי 2024 (בספרדית)
מויסס רמירס

ולינגטון מויסס רמירס פרסיאדו (בספרדית: Wellington Moisés Ramírez Preciado; נולד ב-9 בספטמבר 2000 בגואיאקיל שבאקוודור) הוא כדורגלן אקוודורי המשחק בעמדת השוער בקבוצת אינדפנדיינטה דל ואיה מליגת העל האקוודורית ובנבחרת אקוודור. רמירס הצטרף אל מחלקת הנוער של אינדפנדיינטה דל ואיה מליגת העל האקוודורית בשנת 2016. ב-10 ביולי 2018 ערך את הופעת הבכורה שלו במועדון, בהפסד 3-1 לאוקאס במסגרת הליגה. ב-30 בינואר 2019 הושאל רמירס לריאל סוסיאדד, ושיחק בקבוצת המילואים של המועדון. ב-7 באוקטובר 2021 ערך רמירס את הופעת הבכורה שלו בנבחרת אקוודור, בניצחון 3-0 על נבחרת בוליביה במסגרת מוקדמות מונדיאל 2022. נכלל בסגל נבחרת אקוודור לטורניר מונדיאל 2022. נכלל בסגל נבחרת אקוודור לטורניר קופה אמריקה 2024. מויסס רמירס, באתר Transfermarkt מויסס רמירס, באתר Soccerway מויסס רמירס, באתר BDFutbol מויסס רמירס, באתר WorldFootball.net מויסס רמירס, באתר National Football Teams מויסס רמירס, באתר FootballDatabase.eu Refuerzo para la portería del Sanse באתר הרשמי של ריאל סוסיאדד, 30 בינואר 2019 (בספרדית) Aquí están los 26 jugadores elegidos por el DT Gustavo Alfaro para jugar la Copa Mundial FIFA, estamos listos para hacer historia באתר הרשמי של נבחרת אקוודור, 14 בנובמבר 2022 (בספרדית) Selección de Ecuador convocó sus 26 jugadores para la Copa América 2024 באתר El Comercio, ‏ 29 במאי 2024 (בספרדית)
דוד אלף

דוד אלף (נולד בשם דוד אלקינד; ריגה, האימפריה הרוסית, 1908 – 31 במרץ 1957, אילת השחר) היה אמן ישראלי. בין היתר עיצב את סמלי חטיבת גולני, חברת הארגז, מועצה אזורית גליל עליון, ואייר את ההגדות של איחוד הקבוצות והקיבוצים, הקיבוצים בית השיטה ואיילת השחר, ושירי ילדים. דוד אלף נולד בריגה, האימפריה הרוסית (לטביה של היום) בשנת 1908. ב-1924 משפחתו עלתה לארץ לגדוד העבודה בתל יוסף. דוד למד בבצלאל ולאחר מכן עבר לקיבוץ בית אלפא לעבוד כנוקד וצייר בזמנו הפנוי. ב-1932 עברה משפחתו לקבוצת החוגים בקיבוץ בית השיטה במעיין חרוד. עקב בריאותו הלקויה עזב את רעיית הצאן והפך לצייר. ב-1940 אייר את ההגדה הראשונה של קיבוץ בית השיטה, ששוכתבה ב-1947 ונשמרה כהגדה הקיבוצית עד 1977. לאחר הפילוג בקיבוץ המאוחד עבר לקיבוץ אילת השחר עם משפחתו, שם כתב את ההגדה הקיבוצית. נולד למשפחה בת חמישה בנים ותינוקת שנפטרה במהלך המסע לארץ. מתוך חמשת הבנים ארבעה עסקו ברעיית צאן. נישא לסגלה, עמה גידל שלושה ילדים, מהם שניים ביולוגיים ואחת מאומצת. נפטר ב-1957. Adam S. Cohen,Signs and Wonders: 100 Haggada Masterpieces, הוצאת קורן ירושלים, 2020. הרועה העברי, בעריכת מתתיהו שלם, דוד זמיר, עיטורים: דוד אלף, הוצאת חיפה: אגודת הנוקדים העברים בישראל, תשי"ז - 1957. בין עדרי הצאן: (מספורי רועה), עזיז אפנדי (פסח בר אדון); מצויר בידי הרועה דוד אלקינד; הוצאת אחיאסף, ירושלים, תש"ב - 1942. ענות, פרקים לשירה במקהלה ובצבור, שירי רועים לקול אחד, ו', שרת, י.(עורך), תל אביב, שירי ועדת התרבות של הקיבוץ המאוחד, תרצ"ט. קובץ לחג הגז, עורך: מתתיהו שלם, אגודת הנוקדים 1954, עמ' 38. הגדה של פסח, קיבוץ איילת השחר, תשל"ט - 1978 לקריאה באתר Internet Archive הגדה של פסח איחוד הקבוצות והקיבוצים, דפוס לנגר תשי"ג - 1953, לקריאה באתר Internet Archive הגדה של פסח מאת דוד אלקינד, 1950, מורשת בית השיטה דף מההגדה של פסח בית השטה, צייר דוד אלף, 1949, מורשת בית השיטה דף מההגדה של פסח, איורים: דוד אלקינד, 1948, מורשת בית השיטה הסיפור על האמן דוד אלקינד באתר YouTube מידע על דוד אלף בקטלוג הספרייה הלאומית ארכיון לאה ברגשטיין, בספרייה הלאומית קובי דוד, למי שייך העץ שבתג חטיבת גולני?, באתר mynet עפולה ועמק, ‏23 במאי 2011 גיל טבת ותומר אפלבאום, העצים היפים ביותר בישראל, באתר הארץ, 27 במרץ 2022 ציפי אלבז, דרך נוף יבנאל–מנחמיה: המקום בו היסטוריה ונוף נפגשים, באתר הארץ, 12 בדצמבר 2019 מאי 2021: דרך נוף יבנאל-מנחמיה, באתר קק"ל לצעירים, ‏מאי 2021 דוד אלף, הגדה של פסח - איחוד הקבוצות והקיבוצים, באתר הספרייה הלאומית, ‏תשי"ג - תש"ך תקוה שריג, מדבריו של אריה ב.ג על החג ומשמעותו, באתר קיבוץ בית השיטה, עריכת תוכן: חגי בן גוריון; צילום וסריקה: חיים בניאן; עריכה גרפית: מיכל אלבלק; מקורות: ארכיון בית השיטה מכון שיטים ואוסף אריה ב.ג; 2009 לפני שנות אלף, בקיבוץ, באתר הארץ, 9 באפריל 2006
Oukitel

Oukitel (בעברית: אאוקיטל) היא יצרנית של טלפונים חכמים מסין. החברה נוסדה בשנת 2007. בסיס של החברה נמצא בשנג'ן ובנוסף היא מפעילה מרכז פיתוח בשנחאי. בחברה מועסקים כ-1000 עובדים. תוצרת החברה משווקת בכ-60 מדינות. תוצרת החברה משווקת באינטרנט בלבד. החברה מתמחה בייצור סמרטפונים ושעונים חכמים הפעולים במערכת אנדרואיד. בנוסף לכך החברה מייצרת ספקי כוח ונכנסה לתחום של טאבלטים. ייצור שנתי של אאוקיטל מגיע ל-20 מיליון יחידות. החברה מייצרת מספר סדרות סמרטפונים. סדרת "C" היא קו סמרטפונים ברמה נמוכה, סדרת "U" מציעה מכשירים המבוססים על עיצוב וסגנון (הוחלפה כיום לסדרת "WP"), סדרת "K" מבוססת על קיבולת סוללה גבוהה של המכשירים. טלפונים של החברה כמו Oukitel K6000 Pro שווקו בישראל. בשנת 2021 החברה חידשה את קו המוצרים שלה והוציאה דגמים חדשים של סמרטפונים בכל הסדרות. מדיה וקבצים בנושא Oukitel בוויקישיתוף אתר האינטרנט הרשמי של Oukitel
ג'קי אזולאי

ג'קלין "ג'קי" אלחרר אזולאי (נולדה ב-19 באוגוסט 1983) היא שפית, כוכבת ריאליטי וידוענית ישראלית. אזולאי נולדה וגדלה בבית שמש בשם ג'קלין אלחרר, בבית חרדי ולה 14 אחים ואחיות. אימה מרים אלחרר עקרת בית ואביה היה רב. בשלב מאוחר יותר של חייה אביה נפטר ממחלת הסרטן. בתוכנית "הישרדות" סיפרה אזולאי כי אביה נהג להכות אותה ואת אימה. אזולאי פרצה לתודעה בשנת 2012 כאשר השתתפה בתוכנית "מאסטר שף" בעונה השלישית, כאשר עלתה לגמר וסיימה במקום השלישי. בשנת 2013 השתתפה בפרסומת של הום סנטר לרגל חג הפסח. בשנת 2014 השתתפה ביחד עם בעלה ישראל בתוכנית המציאות "זוג מנצח VIP עונה 1" וזכתה במקום הראשון. בשנת 2015 השתתפה בתוכנית המציאות "חלומות מפלסטיק". החל משנת 2016 אזולאי החלה להשתתף בדוקו-ריאליטי הסובב את משפחתה בדגש על אחיותיה ואמה, ועל חייה האישיים "אחותי ג'קי". בשנת 2018 נכנסה בתור אורחת באחד מהפרקים של העונה התשיעית של התוכנית "האח הגדול". החל משנת 2019 לאזולאי יש תוכנית בישול משלה בשם "אצל ג'קי". בשנת 2020 השתתפה בפרק בתוכנית המציאות "אמא מחליפה". בשנת 2021 השתתפה בתוכנית המציאות "הישרדות VIP עונה 4", והגיעה למקום השני. בשנת 2024 שיחקה בסדרת הדרמה של הוט "טיטו ורוחו". ב-2 באפריל 2022 התקיים הגמר של העונה ה-11 של "הישרדות" במהלכו השתתפה אזולאי ביחד עם המתמודדות אודליה סוויסה ואלה אייבינדר. במהלך הצבעת המושבעים אייבינדר ואזולאי קיבלו את אותה כמות קולות ולכן הן התמודדו במבחן של הדלקת אש עם אבן אש. אייבינדר ניצחה את אזולאי אך יום לאחר השידור החלו האשמות כלפי אייבינדר כי היא רימתה במבחן ההדלקה וזכייתה הוקפאה. בעקבות כך החל סכסוך מתוקשר בין השתיים. לאחר כמה ימים נודע כי הפקת התכנית החליטה לאשר באופן רשמי את הזכייה לאחר שלא נמצאו ראיות לכך שאייבינדר רימתה בתחרות. אזולאי לעומת זאת לא קיבלה את דבריי הפקת התכנית ושלחה מכתב שנכתב על ידי עורך דינה יוסי כהן להפקת התכנית ובה ביקשה למצוא הוכחות נוספות לכך שאייבינדר לא רימתה במבחן. בשנת 2006 החלה במערכת יחסים עם ישראל אזולאי, ובשנת 2009 השניים נישאו ונולדו להם ארבעה ילדים. ב-25 במרץ 2021 השניים התגרשו. בשנת 2021 ועד 2022 הייתה אזולאי במערכת יחסים עם הכדורגלן דניאל בוסי. בשנת 2022 ועד 2023 הייתה אזולאי במערכת יחסים עם הכדורגלן בני פרץ. אזולאי מתגוררת בראש העין. ג'קי אזולאי, ברשת החברתית אינסטגרם ג'קי אזולאי, במיזם "אישים" לתיעוד היצירה הישראלית ג'קי אזולאי, במסד הנתונים הקולנועיים IMDb (באנגלית) ג'קי אזולאי, באתר "אידיבי", מאגר הידע העברי לקולנוע ישראלי ועולמי ג'קי אזולאי| הישרדות VIP, באתר חדשות 13, 11 באוקטובר 2021 עידו שחם, ג'קי אזולאי: "מבפנים אני שיא הדוסית", באתר הארץ, 7 במרץ 2016 פשוט ג'קי תוכנית המתכונים של ג'קי אזולאי בערוץ האוכל בר זגה, רזים ושזופים: משתתפי "הישרדות VIP" נחתו בישראל, במדור "פנאי פלוס" באתר ynet‏, 20 במאי 2021 קיץ ברבנר, ‏רגע לפני הגמר הגדול: זאת השורדת שזכתה בכרטיס הראשון, באתר מעריב אונליין, 23 במרץ 2022 מאור בן הרוש‏, "אין ביכולתי לקבל זאת": האיום של ג'קי אזולאי על בכירי רשת, באתר וואלה, 10 באפריל 2022 נועה רחמים, ‏עכשיו זה רשמי: ג'קי אזולאי ובעלה ישראל חתמו על הסכם גירושים, באתר מעריב אונליין, 25 במרץ 2021 נועה רחמים, ‏רגע אחרי פתיחת הישרדות: ג'קי אזולאי ודניאל בוסי בטיול רומנטי ראשון, באתר מעריב אונליין, 18 באוקטובר 2021 יפעת הללי אברהם, ‏אחרי שנה של זוגיות: ג'קי אזולאי והחבר נפרדו, באתר ‏מאקו‏, 24 באפריל 2022 מיקי לוין, ‏שוב הפרש גילים ניכר: ג'קי אזולאי חושפת את בן הזוג החדש, באתר מעריב אונליין, 4 בספטמבר 2022
יונה קפח

יונה קפח (נולדה ב-12 בפברואר 1989) היא קומיקאית, סטנדאפיסטית, וכוכבת רשת ישראלית. מגישה פינה קומית שבועית בתוכנית הטלוויזיה "ערב עם שי שטרן". במופעי הסטנד-אפ שלה היא מתארת בדרך הומוריסטית ובשפה נקייה את הביוגרפיה וההוויה שלה. קפח נולדה וגדלה בפתח תקווה, למשפחה דתית־מסורתית, למדה בבית ספר נר עציון ובאולפנית ישורון. בגיל 27 החלה לימודי משחק בבית הספר למשחק של ענת ברזילי. בשנה השנייה ללימודיה זכתה במקום הראשון בתחרות סטנד-אפ, בעקבות הזכייה קיבלה מלגה ללימודי קורס קומיקאים בבית הספר. את הקריירה הבימתית שלה כקומיקאית החלה בשנת 2018 כחלק מהמופע "נשי ותהני", ליין של סטנדאפיסטיות המאגד ונותן את הבמה לנשים קומיקאיות, אותו הקימה הסטנדאפיסטית חגית גינזבורג. היא תפסה את עינה של הקומיקאית הוותיקה עדי אשכנזי והן חברו לעבודה משותפת, כתיבת ועריכת מופע הסטנדאפ של יונה קפח. בשנת 2020 הופיעה קפח במופע סטנדאפ על הבמה עם עדי אשכנזי בשנת 2021 הופיעה קפח בפסטיבל היהודי הבינלאומי השישי לתרבות עכשוית. במרץ 2022 הופיעה בפסטיבל הקומדיה וההומור לזכר ספי ריבלין בראשון לציון. קפח מופיעה על במות ברחבי הארץ עם מופע הסטנדאפ שלה אותו כתבה יחד עדי אשכנזי. החל מיוני 2021 החלה קפח להגיש פינה קומית שבועית בתוכנית הטלוויזיה "ערב עם שי שטרן", בכאן 11. בינואר 2023 החלה להשתתף באופן קבוע בתוכנית האירוח הסאטירית "מה שתגידו" של כאן 11. קפח נשואה ולזוג בת אחת. אתר האינטרנט הרשמי של יונה קפח יונה קפח, ברשת החברתית פייסבוק יונה קפח, ברשת החברתית אינסטגרם יונה קפח, ברשת החברתית טיקטוק יונה קפח, סרטונים בערוץ היוטיוב אלדד שטרית, מאחורי כל צחוק #101 - יונה קפח, באתר פודקסט, ‏7.2.2022 נעמה כהן, הסטנדאפיסטית הדתייה שתופיע השבוע עם עדי אשכנזי, באתר כיפה, ‏18.08.2019 מאיה כהן, סטנדאפיסטית ושמה יונה, באתר ישראל היום, ‏3.3.2020 ריקי רט, יונה קפח, הכוכבת העולה של אולמות הסטנדאפ נדהמת מכל הצלחה, באתר מקור ראשון, ‏13.3.2022 מה שתגידו, באתר כאן 11 הסטנדאפיסטית בוגרת האולפנה התחתנה בשידור חי באינסטגרם, באתר כיפה, ‏2022-11-04
Flowers (אלבום)

Flowers (בעברית: פרחים) הוא האלבום השלישי של להקת מוזיקת הפופ השוודית אייס אוף בייס. הוא יצא לאור ב-15 ביוני 1998 באירופה, אסיה ואפריקה, וב-10 באוגוסט 1998 בממלכה המאוחדת. אלבום אלטרנטיבי בשם Cruel Summer, הופץ בארצות הברית ובקנדה, והכיל רמיקסים, הקלטות חוזרות ושירים חדשים שנחשבו כמתאימים לקהל אמריקאי. ביפן ובאוסטרליה הופצו גרסאות משולבות של שני האלבומים. בישראל הופץ האלבום בהוצאת חברת התקליטים פונוקול בשנת 1998. האלבום הופץ מחדש בממלכה המאוחדת ב-26 באפריל 1999 עם עטיפה מחודשת ורשימת רצועות אחרת, לאחר יציאת הסינגל, "Everytime It Rains". מידע על האלבום Flowers באתר MusicBrainz מידע על האלבום Flowers באתר AllMusic האלבום Flowers באתר Discogs האלבום Flowers באתר ספוטיפיי האלבום Flowers באתר יוטיוב פר אדברט, ג'ון אמטילו, ג'ונאס "ג'וקר" ברגגרן, דאגלס קאר, קאטפאזר & ג'ו, אולף "בודהא" אקברג, טומי אקמן, אולה אוברוד, צ'ארלס פישר, סטיבן האג, ג'וני ג'אם & דלגדו, סטונסטרים Flowers, 1998-01-21, נבדק ב-2022-03-26 Ace Of Base - Flowers (באנגלית), נבדק ב-2022-03-26 Ace Of Base - Cruel Summer (באנגלית), נבדק ב-2022-03-26 Ace Of Base - Flowers (באנגלית), נבדק ב-2022-03-26 Ace Of Base - Flowers (באנגלית), נבדק ב-2022-03-26 Ace Of Base - Everytime It Rains (באנגלית), נבדק ב-2022-03-26 BRIT Certified, BPI (באנגלית) Die Offizielle Schweizer Hitparade - hitparade.ch, www.swisscharts.com
STS-113

STS-113, היא משימה בת 14 ימים בתוכנית מעבורות החלל של נאס"א. מעבורת החלל טסה לתחנת החלל הבינלאומית לחידוש אספקה לתחנה, הרכבת חלק ה-P1 והחלפת הצוות החמישי ששהה בחלל על ידי החלפתו עם הצוות השישי. זוהי הייתה המשימה ה-19 של מעבורת החלל אנדוור, המשימה ה-112 בתוכנית מעבורות החלל והמשימה ה-16 לתחנת החלל הבינלאומית. מפקד המשימה: ארצות הברית ג'ים ות'רבי טייס:ארצות הברית פול לוקהארט (Paul S. Lockhart) מומחה למשימה:ארצות הברית מייקל לופז-אלגריה מומחה למשימה:ארצות הברית ג'ון הרינגטון מפקד תחנת החלל:ארצות הברית קנת באוארסוקס מהנדס טיסת: ניקולאי בודארין (Nikolai M. Budarin) מהנדס טיסה: ארצות הברית דונלד פטיט (Donald R. Pettit) מפקד תחנת החלל: רוסיה ולרי קורזון מהנדס טיסת:ארצות הברית פגי ויטסון מהנדס טיסה: רוסיה סרגיי טרשצ'וב (Sergei Y. Treschev) השיגור היה מתוכנן ל-11 בנובמבר 2002 אך נדחה מסיבות טכניות ונדחה פעם נוספת ב-22 בנובמבר בגלל תנאי מזג אוויר. STS-113 המריאה ב-24 בנובמבר 2002. ב-25 בנובמבר בוצעה התחברות מוצלחת למודול "דסטיני" של תחנת החלל. באותה עת בתחנת החלל שהתה משלחת מס' 5. על סיפון המעבורת היו חברי משלחת מס' 6. החל הליך העברת אחריות על תחנת החלל למשלחת החדשה. בזמן שהמעבורת הייתה מחוברת לתחנה הרכיבו מומחי המשימה לופז אלגריה והרינגטון את ה-P1 במשך שלוש הליכות חלל שנמשכו כ-20 שעות. בנוסף לכך הועברו לתחנת החלל כ-1,969 ק"ג ציוד ומצרכים שהגיעו עם המעבורת. ב-2 בדצמבר מעבורת החלל אנדוור התנתקה מתחנת החלל כאשר על סיפונה צוות משלחת מס' 5 לאחר 189 ימים בחלל. בגלל תנאי מזג האוויר באתר הנחיתה, מעברות נותרה במסלול סביב כדור הארץ מספר ימים. המשימה הסתיימה כאשר "אנדוור" נחתה במרכז החלל קנדי ב-7 בדצמבר במסלול נחיתה מס' 33. משימות מעבורות החלל מדיה וקבצים בנושא STS-113 בוויקישיתוף אודות משימת STS-113 באתר נאס"א תיאור המשימה סרט עם תקציר של מהלך המשימה דיווח לעיתונות